
	Nr.4c-13/429/2018
	4c-19/192/2018


  București, 21 noiembrie  2018  

                                                                               PLx 280/2018

Către:

BIROUL PERMANENT

AL

CAMEREI DEPUTAŢILOR,


Vă înaintăm, alăturat, RAPORTUL COMUN asupra Legii privind asigurarea unui nivel comun ridicat de securitate a rețelelor și sistemelor informatice, aflată în procedură de reexaminare ca urmare a Deciziei Curții Constituționale nr. 455 din 4 iulie 2018, publicată în Monitorul Oficial al României, Partea I, nr. 622 din 18 iulie 2018,  trimisă Comisiei pentru tehnologia informației și comunicațiilor și Comisiei juridice, de disciplină și imunități cu adresa PL x 280/2018.
În raport de obiectul și conținutul său, proiectul de lege face parte din categoria legilor ordinare.


	PREŞEDINTE,

Nicuşor HALICI
	PREŞEDINTE,

Cătălin DRULĂ


	SECRETAR,

Aida – Cristina CĂRUCERU
	SECRETAR,

Pavel POPESCU

	COMISIA JURIDICĂ,

DE DISCIPLINĂ ŞI IMUNITĂŢI
	COMISIA PENTRU TEHNOLOGIA INFORMAȚIEI ȘI COMUNICAȚIILOR

	Nr.4c-13/149/2018
	4c-19/192/2018


București, 21 noiembrie 2018  

                                                                                  PLx 280/2018

RAPORT COMUN  

asupra 

Legii privind asigurarea unui nivel comun ridicat de securitate a rețelelor și sistemelor informatice, aflată în procedură de reexaminare ca urmare a Deciziei Curții Constituționale nr. 455 din 4 iulie 2018, publicată în Monitorul Oficial al României, Partea I, nr. 622 din 18 iulie 2018

În conformitate cu prevederile art. 134 din Regulamentul Camerei Deputaților, republicat, cu modificările și completările ulterioare, Comisia pentru tehnologia informației și comunicațiilor și Comisia juridică, de disciplină și imunități au fost sesizate cu reexaminarea Legii privind asigurarea unui nivel comun ridicat de securitate a rețelelor și sistemelor informatice, aflată în procedură de reexaminare ca urmare a Deciziei Curții Constituționale nr. 455 din 4 iulie 2018, publicată în Monitorul Oficial al României, Partea I, nr. 622 din 18 iulie 2018. 

Camera Deputaților este Cameră decizională, în conformitate cu dispozițiile art.75 din Constituția României, republicată, și ale art. 92 alin. (9) pct.1 din Regulamentul Camerei Deputaților, republicat, cu modificările și completările ulterioare.
Legea adoptată de Parlamentul României a fost transmisă spre promulgare Președintelui României la data de 24 mai 2018.

Președintele României, la data de 2 iunie 2018 a formulat o sesizare de neconstituționalitate asupra legii mai sus menționate.

Curtea Constituțională, prin Decizia nr. 455/2018 a constatat că Legea privind asigurarea unui nivel comun ridicat de securitate a rețelelor și sistemelor informatice este neconstituțională în ansamblul său, deoarece a fost adoptată cu încălcarea prevederilor constituționale ale art. 1 alin (5), care consacră principiul legalității și ale art. 119 referitoare la atribuțiile Consiliului Suprem de Apărare a Țării, întrucât în cadrul procedurii legislative, inițiatorul nu a respectat obligația legală, conform căreia Consiliul Superior de Apărare a Țării avizează proiectele de acte normative inițiate sau emise de Guvern privind securitatea națională.
Legea adoptată de Parlament stabilește cadrul juridic și instituțional, măsurile și mecanismele necesare în vederea asigurării unui nivel comun ridicat de securitate a rețelelor și sistemelor informatice și a stimulării cooperării în domeniu, asigurând transpunerea Directivei 2016/1148/UE a Parlamentului și a Consiliului din 6 iulie 2016 privind măsuri pentru un nivel comun ridicat de securitate a rețelelor și a sistemelor informatice în Uniune. Proiectul de lege reglementează cadrul de cooperare la nivel național și de participare la nivel european și internațional în domeniul asigurării securității rețelelor și sistemelor informatice, autoritățile și entitățile de drept public și privat care dețin competențe și responsabilități în aplicarea prevederilor legii,  a punctului unic de contact la nivel național și a echipei naționale de răspuns la incidente de securitate informatică, precum și instituirea mecanismelor de actualizare a acestora în funcție de evoluția amenințărilor la adresa rețelelor și sistemelor informatice.

Senatul, în calitate de primă Cameră sesizată cu reexaminarea legii a reexaminat legea ca urmare a deciziei Curții Constituționale și a adoptat Legea privind asigurarea unui nivel comun ridicat de securitatea rețelelor și sistemelor informatice, ca urmare a prezentării de către Guvern a Hotărârii Consiliului Suprem de Apărare a Țării nr. 106 din 2 octombrie 2018 prin care se avizează proiectul de lege.

 Cele două comisii sesizate cu reexaminarea legii la Camera Deputaților au dezbătut reexaminarea legii în ședințe separate.

Membrii Comisiei pentru tehnologia informației și comunicațiilor au reexaminat legea în ședința din 13 noiembrie 2018 având în vedere Decizia Curții Constituționale nr. 455/2018 și Hotărârea Consiliului Suprem de Apărare  a Țării nr. 106/2018.
La lucrările ședinței a participat, în calitate de invitat, în conformitate cu prevederile art. 55 din Regulamentul Camerei Deputaților, republicat, cu modificările și completările ulterioare, doamna Carmen Elian – subsecretar de stat în Ministerul Comunicațiilor și Societății Informaționale.

Membrii Comisiei juridice, de disciplină și imunități au reexaminat legea în ședința din 20 noiembrie 2018.
Ca urmare a dezbaterilor, membrii celor două comisii au hotărât, cu majoritate de voturi, să propună plenului Camerei Deputaților adoptarea Legii privind asigurarea unui nivel comun ridicat de securitate a rețelelor și sistemelor informatice, în forma adoptată de Senat în urma reexaminării, fără amendamente.
Prin obiectul de reglementare și conținutul său, legea face parte din categoria legilor ordinare.

              PREŞEDINTE,                                         PREŞEDINTE,
               

            Nicuşor HALICI
                                     Cătălin DRULĂ                 
             SECRETAR,                                               SECRETAR,


                                                 

Aida-Cristina CĂRUCERU  
                       Pavel POPESCU 

Consilier parlamentar, Paul Șerban                                                                           Consilier parlamentar,   Mihaela Astafei                                                                                                                           
